rejauldu/bengali-wikipedia huggingface dataset:
thumb|প্রথম মহম্মদ বাহাদুর খানজী প্রথম মহম্মদ বাহাদুর খানজী বা মহম্মদ শের খানজী বাবি (মৃত্যু-২৮শে সেপ্টেম্বর, ১৭৫৮) জুনাগড় রাজ্যে বাবি রাজবংশের প্রথম নবাব ছিলেন।   সংক্ষিপ্ত জীবনী  মহম্মদ শের খানজী বাবি জুনাগড়ের নায়েব ফৌজদার এবং গোঘা ও বালাসিনোরের জায়গীরদার সলাবত মহম্মদ খান বাহাদুর বাবির জ্যৈষ্ঠ পুত্র ছিলেন। তিনি মুঘল সৈন্যদলের ৫০০জন জাঠসৈন্য ও ২৭০ জন সওয়ারের মনসব হিসেবে বাহিনীতে যোগদান করেন। ১৭২২ খ্রিষ্টাব্দে তিনি মহম্মদ বাহাদুর খান উপাধি গ্রহণ করেন। এই বছর তাকে বীরপুর ও সদ্রার থানাদার হিসেবে উন্নীত করা হয়। ১৭২৮ থেকে ১৭৩৩ খ্রিষ্টাব্দের মধ্যে তিনি সুরাটের এবং ১৭২৯ থেকে ১৭৩০ খ্রিষ্টাব্দের মধ্যে জুনাগড়ের নায়েব ফৌজদার হিসেবে দায়িত্ব পালন করেন। ১৭৩০ খ্রিষ্টাব্দে পিতার উত্তরাধিকারী হিসেবে তিনি গোঘা ও বালাসিনোরের জায়গীর লাভ করেন। এরপর তিনি বরোদা (১৭৩২-১৭৩৪), বীরঙ্গম (১৭৩৪-১৭৩৫), সুরাট (১৭৩৮-১৭৪৩), মুন্ধা (১৭৩৬) ও জুনাগড়ের (১৭৩৮) ফৌজদার হিসেবে দায়িত্ব পালন করেন। ১৭৪৮ খ্রিষ্টাব্দে তিনি মুঘল শাসনকর্তাকে জুনাগড় থেকে বিতাড়িত করে স্বাধীনতা ঘোষণা করে নবাব উপাধি ধারণ করেন ও জুনাগড় রাজ্যে বাবি রাজবংশের প্রতিষ্ঠা করেন।   পরিবার  প্রথম মহম্মদ বাহাদুর খানজী তিন বার বিবাহ করেন। তার প্রথমা পত্নীর নাম ছিল সুলতান বেগম, দ্বিতীয়া পত্নীর নাম ছিল লড়কি বিবি এবং তৃতীয়া পত্মীর নাম ছিল অমন বিবি। প্রথম মহম্মদ বাহাদুর খানজীর তিন পুত্রের মধ্যে জ্যৈষ্ঠ প্রথম মহম্মদ মহবত খানজী জুনাগড় রাজ্যের পরবর্তী নবাব ছিলেন। দ্বিতীয় পুত্র সর্দার মহম্মদ খানজী বালাসিনোর রাজ্যের প্রথম স্বাধীন নবাব হিসেবে অধিষ্ঠিত হন। প্রথম মহম্মদ বাহাদুর খানজীর কনিষ্ঠ পুত্রের নাম ছিল মহম্মদ হাশিম খানজী।   তথ্যসূত্র   বিষয়শ্রেণী:জুনাগড়ের নবাব বিষয়শ্রেণী:১৭৫৮-এ মৃত্যু
জন আর. বাগুলে (জন্ম ৩০ জুন ১৯৪০) হলেন একজন অস্ট্রেলীয় প্রাক্তন দীর্ঘ লম্ফবিদ যিনি ১৯৬০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।  তিনি ১৯৬২ সালে ব্রিটিশ সাম্রাজ্য এবং কমনওয়েলথ গেমসে ত্রৈধ লম্ফে রৌপ্য পদক জিতেছিলেন।   তথ্যসূত্র   বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয় বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ দীর্ঘ লম্ফবিদ বিষয়শ্রেণী:জীবিত ব্যক্তি বিষয়শ্রেণী:১৯৪০-এ জন্ম বিষয়শ্রেণী:অস্ট্রেলীয় পুরুষ ত্রৈধ লম্ফবিদ বিষয়শ্রেণী:১৯৬২ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
22px|leftশিল্পকলা 22px|leftশিল্প ও স্থাপত্য সাধারণ সংস্কৃতি — নৃত্য —  স্থাপত্য স্থাপত্য— (Architecture) বাকিংহাম প্রাসাদ — (Buckingham Palace) ম্যাগডেবার্গের ক্যাথেড্রাল — গিজার পিরামিড — তাজমহল — (Tajmahal) পার্থেনন — (Parthenon) পেট্রোনাস টুইন টাওয়ার— ওয়ার্ল্ড ট্রেড সেন্টার—(World Trade Center) পারসিপোলিস— আবু সিম্‌বেল—(Abu Simbel) Basilica di Santa Croce di Firenze  চারু ও কারুকলা চিত্রকলা — মোনালিসা — কারুশিল্প ভাস্কর্য ডেভিড (বার্নিনি)— একস্টেসি অফ সেন্ট তেরেসা— স্ট্যাচু অফ লিবার্টি— ডেভিড (মিকেলএঞ্জেলো)— Pietà (Michelangelo) জাদুঘর ও গ্যালারি ল্যুভর জাদুঘর— ব্রিটিশ মিউজিয়াম — (1 article) 22px|leftসঙ্গীত ­  সঙ্গীত ধরণ, স্টাইল রবীন্দ্র সঙ্গীত — লালন গীতি — নজরুল সঙ্গীত— রক সঙ্গীত— জাজ সঙ্গীত — (3 articles)  বাদ্যযন্ত্র একতারা — দোতারা — গিটার— হারমোনিয়াম— সেতার— তবলা— হারমোনিকা— বাঁশি— কিবোর্ড— বেহালা— পিয়ানো  গান ও সুর আমার সোনার বাংলা — জন গণ মন— পঞ্চম সিমফোনি (বিথোভেন)— নবম সিমফোনি(বিথোভেন)
thumb|alt= A woman holding a notebook crouches next to a theodolite on a tripod. The instrument is set up on a bank in a forest.|টোটাল স্টেশন ব্যবহার করে একটি সমীক্ষক thumb|upright|থিওডোলাইট ব্যবহার করছেন একজন ছাত্র ভূমি জরিপ হচ্ছে এমন এক কৌশল, পেশা, বিজ্ঞান যা নির্দিষ্টভাবে স্থানসমূহের ভূগোলক বা ত্রিমাত্রিক অবস্থানের পারস্পারিক দূরত্ব এবং কোণ নির্ণয় করতে পারে। এই বিন্দুসমূহে সাধারণত পৃথিবীপৃষ্ঠের ওপর অবস্থিত এবং তারা অধিকাংশ সময় ভূমি সীমানা নির্ধারণ করে ব্যক্তিগত অথবা সরকারী পর্যায়ে।  লক্ষ্য অর্জনের জন্য জরিপাকারীরা গণিত (জ্যামিতি এবং ত্রিকোণমিতি), পদার্থবিজ্ঞান, প্রকৌশল এবং আইন বিদ্যার সহায়তা নিয়ে থাকে।   ইতিহাস  জরিপের ইতিহাস অনেক দীর্ঘ। এমনকি প্রাচীন মিসরীয় সভ্যতায় নীল নদের অতি প্লাবনের কারণে জমির সীমানা মুছে যাবার পর দড়ি দিয়ে সীমানা নির্ধারণের নথি পাওয়া গেছে।  আরও দেখুন আলোকবর্ণমিতি মানচিত্রাঙ্কনবিদ্যা তথ্যসূত্র  বিষয়শ্রেণী:পুরকৌশল বিষয়শ্রেণী:ভূগোল বিষয়শ্রেণী:পরিমাপ পদ্ধতি বিষয়শ্রেণী:ভূমি জরিপ বিষয়শ্রেণী:প্রাচীন মিশরীয় প্রযুক্তি বিষয়শ্রেণী:ভূমি ব্যবহার
thumb|upright=1.6|একটি পর্যায় সারণি (বর্ধিত) যেখানে s-ব্লক, p-ব্লক, d-ব্লক এবং f-ব্লক প্রদর্শিত হয়েছে  ব্লক () হল পাশাপাশি অবস্থিত পর্যায় সারণির শ্রেণীসমূহের একটি সেট। প্রতিটি মৌলের সর্বশেষ শক্তিস্তরের অবস্থিত ইলেকট্রনটি যে অরবিটালে অবস্থান নেয় তাকে সেই ব্লকের অন্তর্ভুক্ত করা হয়। অর্থাৎ অরবিটালের নাম অনুসারেই ব্লকের নামকরণ করা হয়। এ হিসেবে পর্যায় সারণির ব্লকগুলো হচ্ছে:   এস-ব্লক  পি-ব্লক  ডি-ব্লক  এফ-ব্লক  জি-ব্লক (অবশ্য এই ব্লকে অবস্থিত কোন মৌল এখন পর্যন্ত পাওয়া যায়নি)  এস-ব্লক   এস-ব্লক পর্যায় সারণির একটি ব্লক যা দুটি শ্রেণী নিয়ে গঠিত। গ্রুপ দুটি হল ক্ষার ধাতু এবং মৃৎ ক্ষার ধাতু। সাধারণত এস-ব্লক মৌলসমূহের ভৌত এবং রাসায়নিক বৈশিষ্টের ক্রম পরিবর্তন বিশেষভাবে লক্ষ্য করা যায়। সাধারণত, যেসব মৌলের পরমাণুর বহিঃস্তরে এস-অরবিটালে প্রবেশ করে তাদের এস-ব্লক মৌল বলা হয়। এই ব্লকের মৌলসমূহের শক্তিস্তবে ইলেকট্রন সংখ্যা বৃদ্ধির সাথে সাথে মৌলের বৈশিষ্ট পরিবর্তনগুলো ব্যাখ্যা করা যায়। শ্রেণী-১ ও শ্রেণী-২-এর মৌলগুলো এস-ব্লক। এককথায়, শ্রেণী-১ তথা হাইড্রোজেন (H), লিথিয়াম (Li), সোডিয়াম (Na), পটাশিয়াম (K), রুবিডিয়াম (Rb), সিজিয়াম (Cs), ফ্র্যান্সিয়াম (Fr) ও শ্রেণী-২ তথা বেরিলিয়াম (Be), ম্যাগনেসিয়াম (Mg), ক্যালসিয়াম (Ca), স্ট্রনশিয়াম (Sr), বেরিয়াম (Ba), রেডিয়াম (Ra) এস-ব্লক ভুক্ত মৌল।  বৈশিষ্টসমূহ   এসব মৌলের পরমাণুর বহিঃস্তরে এস-অরবিটালে ইলেকট্রন প্রবেশ করে।  এরা সাধারণত আয়নিক যৌগ গঠন করে।  এদের যোজনী সাধারণত ১ এবং ২ হয়।   পি-ব্লক  মৌলের ইলেক্ট্রন বিন্যাসের পর যদি সর্বশেষ ইলেক্ট্রনটি p কক্ষপথে প্রবেশ করে অর্থাৎ সবচেয়ে বাইরের স্তরের শেষ ইলেক্ট্রনটি np কক্ষপথ যায় তবে তাদের পি-ব্লক মৌল বলে৷ পি-ব্লক পর্যায় সারণির শেষ ছয়টি গ্রুপ ১৩, ১৪, ১৫, ১৬, ১৭, ১৮ গ্রুপ নিয়ে গঠিত, তবে হিলিয়াম (হিলিয়াম এস-ব্লক মৌল) এই ব্লকের অন্তর্ভুক্ত নয়। এই ব্লকের মৌলগুলোর সর্বশেষ শক্তিস্তরের ইলেকট্রনটি পি-কক্ষপথে থাকে। সকল অধাতু (হাইড্রোজেন এবং হিলিয়াম ব্যতীত, এই দুটি মৌল এস-ব্লকের অন্তর্গত), অর্ধ ধাতু এবং পোস্ট-ট্রানজিশন ধাতু মৌলগুলো পি-ব্লকের অন্তর্গত। আবিষ্কৃত  মৌলের সংখ্যা ১১৮টি ধরে নিলে পি-ব্লকে মৌলের সংখ্যা হয় ৩৬টি৷  যে সকল মৌল পি-ব্লকের অন্তর্ভুক্ত:   ১৩ (IIIB, IIIA): বোরন গ্রুপ  ১৪ (IVB, IVA): কার্বন গ্রুপ  ১৫ (VB, VA): নাইট্রোজেন গ্রুপ (বা প্নিক্টোজেনs)  ১৬ (VIB, VIA): চালকোজেন গ্রুপ  ১৭ (VIIB, VIIA): হ্যালোজেন  ১৮ (গ্রুপ ০): নিষ্ক্রিয় গ্যাস (হিলিয়াম ব্যতীত)        পি-ব্লক মৌলের সাধারণ কিছু বৈশিষ্ট্য হলো : ১.এগুলোকে আদর্শ বা প্রতিনিধি মৌল কারন এদের। ইলেকট্রন বিন্যাস নিয়ম অনুসারে হয় ২.এরা বেশির ভাগই তড়িৎ ঋণাত্মক অধাতু ৩.একই পর্যায়ের বাম থেকে ডানে গেলে পরমানুর ভেতরে প্রোটন সংখ্যা বৃদ্ধি পায় তার সাথে বাইরের ইলেকট্রন সংখ্যা ও বৃদ্ধি পায় সুতারাং যেহেতু বিপরীত চার্জ পরস্পরকে আকর্যন করে তাই বামের মৌলের পরমানবিক আকার থেকে ডানের মৌলের পারমানবিক আকার ক্রমশ হ্রাস পায় ৪.একই পর্যায়ের বাম থেকে ডান দিকে মৌলের বিজারন ক্ষমতা ক্রমশ হ্রাস পায় এবং জারন ক্ষমতা বৃদ্ধি পায় ৫.একই গ্রুপের উপর থেকে নিচে পারমানবিক আকার বৃদ্ধি পায় এবং আয়নিকরন শক্তি হ্রাস পায়, ধাতব ধর্ম বৃদ্ধি পায় ৬.একই গ্রুপের উপর থেকে নিচে বিজারন ক্ষমতা বৃদ্ধি পায় এবং জারন ক্ষমতা হ্রাস পায় ৭.পি ব্লকের মৌল নিজেদের মাঝে সমযোজী ও ধাতুর সাথে আয়নিক যৌগ গঠন করে ৮.পি ব্লক মৌল পরিবর্তনশীল জারন অবস্হা প্রদর্শন করে  বৈশিষ্ট্য   তথ্যসূত্র  বিষয়শ্রেণী:পর্যায় সারণি বিষয়শ্রেণী:মৌলিক পদার্থের দল
ভারতের প্রধানমন্ত্রীর দাম্পত্য সঙ্গী হলেন ভারতের প্রধানমন্ত্রীর স্ত্রী বা স্বামী। প্রধানমন্ত্রীর সঙ্গীর আনুষ্ঠানিকভাবে সংজ্ঞায়িত ভূমিকা নেই। প্রোটোকল অনুসারে, তারা দেশে এবং বিদেশে সামাজিক অনুষ্ঠান এবং সমাবেশে যোগ দেয়, তবে কোনও অংশগ্রহণমূলক ভূমিকা নেই।  এখন পর্যন্ত ১০ জন মহিলা এবং একজন পুরুষ রয়েছেন যারা অফিসে থাকাকালীন প্রধানমন্ত্রীর সাথে বিবাহবন্ধনে আবদ্ধ হয়েছেন। ভারতে একজন ব্যাচেলর, একজন বিচ্ছিন্ন, একজন বিধবা এবং দুইজন বিপত্নীক প্রধানমন্ত্রীও ছিলেন।   তালিকা   ক্রমিক নংপ্রতিকৃতিনামজন্ম তারিখবিয়ের তারিখপ্রধানমন্ত্রীমেয়াদ শুরু মেয়াদ শেষ মৃত্যুর তারিখ এবং বয়স১123x123পিক্সেলকমলা নেহেরু১ আগস্ট ১৮৯৯১৯১৬জওহরলাল নেহেরু১৫ আগস্ট ১৯৪৭২৭ মে ১৯৬৪২৮ ফেব্রুয়ারি ১৯৩৬২লক্ষ্মী নন্দগুলজারিলাল নন্দা (ভারপ্রাপ্ত)২৭ মে ১৯৬৪৯ জুন ১৯৬৪১১ জানুয়ারী ১৯৬৬২৪ জানুয়ারী ১৯৬৬৩ললিতা শাস্ত্রী১১ জানুয়ারী ১৯১০১৬ মে ১৯২৮লাল বাহাদুর শাস্ত্রী৯ জুন 1964১১ জানুয়ারী ১৯৬৬১৩ এপ্রিল ১৯৯৩480x80পিক্সেলফিরোজ গান্ধী ১২ সেপ্টেম্বর ১৯১২ মার্চ ১৯৪২ইন্দিরা গান্ধী২৪ জানুয়ারী ১৯৬৬২৪ মার্চ ১৯৭৭৮ সেপ্টেম্বর ১৯৬০১৪ জানুয়ারী ১৯৮০৩১ অক্টোবর ১৯৮৪৫গুজরাবেন দেশাই১৯১১মোরারজি দেশাই২৪ মার্চ ১৯৭৭২৮ জুলাই ১৯৭৯৬গায়ত্রী দেবী৫ ডিসেম্বর ১৯০৫চরণ সিং২৮ জুলাই ১৯৭৯১৪ জানুয়ারী ১৯৮০১০ মে ২০০২৭107x107পিক্সেলসোনিয়া গান্ধী১৯৬৮রাজীব গান্ধী৩১ নভেম্বর ১৯৮৪২ ডিসেম্বর ১৯৮৯৮সীতা কুমারী সিংবিশ্বনাথ প্রতাপ সিং২ ডিসেম্বর ১৯৮৯১০ নভেম্বর ১৯৯০৯দুজা দেবীচন্দ্র শেখর১০ নভেম্বর ১৯৯০২১ জুন ১৯৯১২২ আগস্ট ১৯৯৭৯সত্যাম্মা রাওপি. ভি. নরসিংহ রাও২১ জুন ১৯৯১১৬ মে ১৯৯৬১ জুলাই ১৯৭০১০অবিবাহিতঅটল বিহারী বাজপেয়ী১৬ মে ১৯৯৬১ জুন ১৯৯৬১৯ মার্চ ১৯৯৮১৯ মে ২০০৪১১চেন্নাম্মা দেবগৌড়া১৯৫৪এইচ. ডি. দেবেগৌড়া১ জুন ১৯৯৬২১ এপ্রিল ১৯৯৭১২শিলা গুজরাল২৪ জানুয়ারী ১৯২৪২৬ মে ১৯৪৫ইন্দ্র কুমার গুজরাল২১ এপ্রিল ১৯৯৭১৯ মার্চ ১৯৯৮১১ জুলাই ২০১১১৩105x105পিক্সেলগুরশরণ কৌর১৩ সেপ্টেম্বর ১৯৩৭১৯৫৮মনমোহন সিং২২ মে ২০০৪২৬ মে ২০১৪১৪102x102পিক্সেলযশোদাবেন মোদি (বিচ্ছেদ)১৯৫১১৯৬৮নরেন্দ্র মোদী২৬ মে ২০১৩চলছে   তথ্যসূত্র   * প্রধানমন্ত্রীদের সঙ্গী বিষয়শ্রেণী:জাতীয় নেতাদের সঙ্গীদের তালিকা প্রধানমন্ত্রীদের সঙ্গী সঙ্গী
রজনীগন্ধা () হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। বসু চ্যাটার্জী এর পরিচালনায় চলচ্চিত্রটিতে অমল পালেকর এবং বিদ্যা সিনহা মুখ্য ভূমিকায় অভিনয় করেছিলেন। হিন্দি গল্পলেখক 'ইয়েহি সাচ হে' (ছোটোগল্প) এর ভিত্তি করে এই চলচ্চিত্রটি নির্মিত হয়েছিলো।Yahi Such Hai www.abhivyakti-hindi.org.  চলচ্চিত্রটি ১৯৭৫ সালের ফিল্মফেয়ার সেরা চলচ্চিত্র বিষয়শ্রেণীতে পুরস্কার এবং সেরা চলচ্চিত্র সমালোচক পুরস্কার জিতেছিলো। চলচ্চিত্রটির কাহিনীতে ভারতের সত্তরের দশকের শহুরে জীবন যাপন দেখানো হয়েছিলো। কাহিনীসারাংশ  সঞ্জয় এবং দীপা দিল্লিতে একই ডিগ্রি মহাবিদ্যালয়ে পড়ে এবং তাদের মধ্যে বন্ধুত্ব হয় একদিন বৃষ্টিস্নাত দিনে পরীক্ষা দিতে যাবার সময়; সঞ্জয় এবং দীপা দুজনেই একে অপরের ভালো বন্ধু হয়ে যায়। দীপার একই মহাবিদ্যালয়ে আগে নবীন নামের এক বন্ধু থাকলেও তার সঙ্গে তার পরে ঝামেলা হয়। দীপা তার এক বান্ধবী ইরার বাসায় থাকা শুরু করে দিল্লিতেই যে বান্ধবী আবার চাকরিজীবী ঐ বাসায় আবার হঠাৎ একদিন নবীন চলে আসে এবং পুনরায় দীপার সঙ্গে ভালো করেই কথা হয়। সঞ্জয় আর দীপা দুজনেই আলাদা আলাদা ভাবে চাকরি পেয়ে যায় তবে দীপা সহজে সঞ্জয়কে বিয়ে করতে চায়না কারণ সে বাচ্চা চায়না, কিন্তু সঞ্জয় চায়। অপরদিকে সঞ্জয়ের পরিবার তাকে বিয়ে দেওয়ার জন্য উদ্গ্রীব থাকে কিন্তু সে দীপাকে ভালোবাসে, আবার দীপাও সঞ্জয়কে বন্ধু মনে করে। দীপা শেষ পর্যন্ত সঞ্জয়ের সঙ্গে বিয়ে ছাড়াই এক্ত্রবাসের সিদ্ধান্ত নেয় মুম্বাইতে। দীপা বিয়ে করতে চায়না কারণ বিয়েকে সে একটি ঋণাত্মক চুক্তি মনে করে।  অভিনয়ে অমল পালেকর - সঞ্জয় বিদ্যা সিনহা - দীপা কাপুর দীনেশ ঠাকুর - নবীন বীণা গৌড় - দীপার ভাবী রজিতা ঠাকুর - ইরা মাস্টার চিচু মঞ্জু মইনী সত্য প্রকাশ বিশ্বজিত হেলেন তথ্যসূত্র  বহিঃসংযোগ  বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭৪-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:দিল্লিতে ধারণকৃত চলচ্চিত্র বিষয়শ্রেণী:দিল্লির পটভূমিতে চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:সলিল চৌধুরী সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
রাজশাহী বিভাগে উল্লেখযোগ্য মসজিদগুলোর তালিকা-  রাজশাহী জেলা thumb|বাঘা মসজিদ  কিসমত মারিয়া মসজিদ  বাঘা মসজিদ  মাখরাজ মসজিদ  সিরাজগঞ্জ জেলা  নবগ্রাম মসজিদ  শাহজাদপুর দরগাহ মসজিদ  বগুড়া জেলা খেরুয়া মসজিদ  নওগাঁ জেলা thumb|কুসুম্বা মসজিদ  কুসুম্বা মসজিদ  ইসলামগাঁথী মসজিদ  মাহীসন্তোষ মসজিদ  নাটোর জেলা  ভট্টপাড়া কেন্দ্রীয় মসজিদ  জয়পুরহাট জেলা  হিন্দা-কসবা শাহী জামে মসজিদ  চাঁপাইনবাবগঞ্জ জেলা  খনিয়াদিঘি মসজিদ  ছোট সোনা মসজিদ  দারাসবাড়ি মসজিদ  ধনিয়াচক মসজিদ  শাহ নেয়ামত উল্লাহ ওয়ালী মসজিদ  আরও দেখুন  খুলনা বিভাগের মসজিদের তালিকা  ঢাকা বিভাগের মসজিদের তালিকা  রংপুর বিভাগের মসজিদের তালিকা  চট্টগ্রাম বিভাগের মসজিদের তালিকা  বরিশাল বিভাগের মসজিদের তালিকা  সিলেট বিভাগের মসজিদের তালিকা  তথ্যসূত্র  বিষয়শ্রেণী:বাংলাদেশের মসজিদের তালিকা বিষয়শ্রেণী:মসজিদের তালিকা বিষয়শ্রেণী:রাজশাহী বিভাগের ভবন ও স্থাপনা
পুলিৎজার পুরস্কার (ইংরেজিতে: Pulitzer Prize পুলিট্‌জ়ার্‌ প্রাইজ‌"FAQ". Pulitzer Prizes. How is 'Pulitzer' pronounced? The correct pronunciation is 'PULL it sir.') মার্কিন যুক্তরাষ্ট্রে ছাপার সাংবাদিকতা, সাহিত্য এবং সঙ্গীতের সর্বোচ্চ পুরস্কার হিসেবে বহুল সমাদৃত। নিউ ইয়র্ক সিটিতে অবস্থিত কলাম্বিয়া ইউনিভার্সিটি এর প্রশাসকের ভূমিকা পালন করে।Topping, Seymour (2008). "History of The Pulitzer Prizes". The Pulitzer Prizes. Columbia University. এক অর্থে জোসেফ পুলিৎজার ও উইলিয়াম হার্স্ট হলুদ সাংবাদিকতার প্রতিষ্ঠাতাদের মধ্যে অন্যতম। পুলিৎজার নামের এই হাঙ্গেরীয়-মার্কিন সাংবাদিকই পুলিৎজার পুরস্কারের প্রচলন করেছিলেন। ১৯১১ সালে মৃত্যুর সময় পুলিৎজার কলাম্বিয়া ইউনিভার্সিটিতে প্রচুর পরিমাণ অর্থ রেখে গিয়েছিলেন। তার অর্থের কিছু অংশ দিয়ে ১৯১২ সালে এই বিশ্ববিদ্যালয়ের সাংবাদিকতা স্কুল গঠিত হয়েছিল। এই অর্থের মাধ্যমে ১৯১৭ সালের ৪ঠা জুন প্রথম পুলিৎজার পুরস্কারের ঘোষণা দেয়া হয়। বর্তমানে প্রতি বছরের এপ্রিল মাসে পুরস্কারটি ঘোষিত হয়। একটি স্বাধীন বোর্ড বিজয়ী নির্বাচন করে থাকেন। প্রতিবছর ২১টি ক্ষেত্রে এই পুরস্কার প্রদান করা হয়। পাবলিক সার্ভিস বিভাগে বিজয়ী স্বর্ণ পদক লাভ করেন।"The Medal". Pulitzer Prizes.   পুরস্কারের ক্ষেত্রসমূহ   সাংবাদিকতা, শিল্পকলা, পত্র ও কল্পকাহিনী বিভাগে পুরস্কার প্রদান করা হয়ে থাকে। মার্কিন যুক্তরাষ্ট্র ভিত্তিক সংবাদপত্র, ম্যাগাজিন ও সংবাদ সংস্থায় (সংবাদ ওয়েবসাইট সহ) নিয়মিত প্রকাশিত প্রতিবেদন ও আলোকচিত্র সাংবাদিকতা পুরস্কারের যোগ্য।"2017 Journalism Submission Guidelines, Requirements and FAQs". The Pulizer Prize Board. ২০০৭ সালের শুরু থেকে ঘোষণা দেওয়া হয় যে সকল অনলাইন সংবাদও সাংবাদিকতা পুরস্কারের আওতায় নেওয়া হবে, শুধু দুটি আলোকচিত্র পুরস্কার ব্যতীত।"Pulitzer Board Widens Range of Online Journalism in Entries" (Press release). Pulitzer Prize Board. November 27, 2006. ২০১৬ সালের অক্টোবরে ম্যাগাজিনের যোগ্যতা সকল সাংবাদিকতার পুরস্কারের সমতুল্য করা হয়।"Pulitzer Prizes open all journalism categories to magazines" (Press release). Pulitzer Prize Board. October 18, 2016.   সাংবাদিকতা   পাবলিক সার্ভিস  ব্রেকিং নিউজ রিপোর্টিং  তদন্তমূলক প্রতিবেদন  ব্যাখ্যামূলক প্রতিবেদন  স্থানীয় প্রতিবেদন  জাতীয় প্রতিবেদন  আন্তর্জাতিক প্রতিবেদন  ফিচার রচনা  ভাষ্য  সমালোচনা  সম্পাদকীয় রচনা  সম্পাদকীয় কার্টুন নির্মাণ  ব্রেকিং নিউজ আলোকচিত্র  ফিচার আলোকচিত্র   সাহিত্য   কল্পকাহিনী  নাটক  ইতিহাস  জীবনী বা আত্মজীবনী  কবিতা  সাধারণ নন-ফিকশন   সঙ্গীত   সঙ্গীত  আরও দেখুন  ম্যান বুকার পুরস্কার  তথ্যসূত্র   বহিঃসংযোগ   পুলিৎজার পুরস্কারের ওয়েবসাইট ও প্রশ্নোত্তর  ▪️ পুলিৎজার পুরস্কার ২০২১ বিজয়ীদের তালিকা   বিষয়শ্রেণী:মার্কিন পুরস্কার বিষয়শ্রেণী:সাংবাদিকতা পুরস্কার বিষয়শ্রেণী:পুলিৎজার পুরস্কার বিষয়শ্রেণী:সাহিত্য পুরস্কার বিষয়শ্রেণী:সঙ্গীত পুরস্কার বিষয়শ্রেণী:১৯১৭-এ প্রবর্তিত পুরস্কার বিষয়শ্রেণী:মার্কিন সাংবাদিকতা পুরস্কার
মেটানেক্সাস ইনস্টিটিউট হলো একটি অলাভজনক সংস্থা, যা ১৯৯৭ সালে বৈজ্ঞানিক এবং দার্শনিক প্রশ্নগুলো অন্বেষণ করার জন্য প্রতিষ্ঠিত হয়৷ ইনস্টিটিউটটি সম্মেলন  এবং প্রকাশিত বইয়ের মাধ্যমে ধারণা বিনিময়ের সভা আয়োজন করেছে।   ইতিহাস  পিটার ডডসন, সলোমান কাটজ, অ্যান্ড্রু নিউবার্গ এবং স্টিফেন ডানিং-এর সহযোগিতায় উইলিয়াম গ্র্যাসি সেমিনার, কোর্স এবং কনফারেন্সের আয়োজন করে বিজ্ঞান ও ধর্মে সাক্ষরতার প্রচারের জন্য ফিলাডেলফিয়া সেন্টার ফর রিলিজিয়ন অ্যান্ড সায়েন্স (পিসিআরএস) তৈরি করেন।Faye Flam, Philadelphia Inquirer, May 9, 1999, “Science, at a High Power/Is God in the Details?” ২০০০ সালে পিসিআরএস-এর নাম পরিবর্তন করে মেটানেক্সাস ইনস্টিটিউট করা হয় এবং জন টেম্পলটন ফাউন্ডেশনের অনুদানের সহায়তায় মেটা-লিস্ট একটি ওয়েবসাইট হিসাবে পুনরায় চালু করা হয় এবং মেটানেক্সাস $৫.১ মিলিয়ন স্থানীয় সমিতির উদ্যোগ চালু করে।David O’Reilly and Melissa Dribben, Philadelphia Inquirer, July 9, 2008, “An Investor in Money and Faith.” ২০০৩ সালে, মেটানেক্সাস $৩.৩ মিলিয়ন আধ্যাত্মিক রূপান্তর বৈজ্ঞানিক গবেষণা প্রকল্প চালু করে। সংস্থাটি বিশ্ববিদ্যালয়ে এবং অন্যান্য জায়গায় অসংখ্য সম্মেলনের আয়োজন করেছে, যার মধ্যে পেন্সিল্‌ভেনিয়া বিশ্ববিদ্যালয়ে বিজ্ঞান এবং ধর্ম প্রসঙ্গে একটি সম্মেলন রয়েছে। মেটানেক্সাস বিগ হিস্ট্রি ধারণাকে প্রচার করেছে, যাকে কখনও কখনও বিবর্তনের মহাকাব্য বলা হয়, যা বহুবিভাগীয় পদ্ধতির মাধ্যমে দীর্ঘ সময়ের ফ্রেম ব্যবহার করে ইতিহাসকে পরীক্ষা করে।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:ধর্ম ও বিজ্ঞান বিষয়শ্রেণী:১৯৯৭-এ প্রতিষ্ঠিত সংগঠন
অষ্টগ্রাম বাংলাদেশের কিশোরগঞ্জ জেলার অন্তর্গত একটি উপজেলা।   অবস্থান ও আয়তন  অষ্টগ্রাম উপজেলা একটি হাওড় বেষ্টিত যোগাযোগ বিচ্ছিন্ন উপজেলা। যার ভৌগোলিক অবস্থান ২৪°১৬' উত্তর অক্ষাংশ এবং ৯১°০৭' পূর্ব দ্রাঘিমাংশে। অষ্টগ্রাম উপজেলার উত্তরে ইটনা উপজেলা, দক্ষিণে ব্রাহ্মণবাড়িয়া জেলার নাসিরনগর উপজেলা, পূর্বে হবিগঞ্জ জেলার লাখাই উপজেলা ও বানিয়াচং উপজেলা, পশ্চিমে বাজিতপুর উপজেলা ও নিকলী উপজেলা।   প্রশাসনিক এলাকা  এই উপজেলার ইউনিয়নগুলো হচ্ছে -  ১নং দেওঘর ইউনিয়ন  ২নং কাস্তুল ইউনিয়ন  ৩নং অষ্টগ্রাম সদর ইউনিয়ন  ৪নং বাংগালপাড়া ইউনিয়ন  ৫নং কলমা ইউনিয়ন  ৬নং আদমপুর ইউনিয়ন  ৭নং খয়েরপুর-আব্দুল্লাপুর ইউনিয়ন  ৮নং পূর্ব অষ্টগ্রাম ইউনিয়ন   ইতিহাস  অষ্টগ্রাম, প্রাচীনকাল থেকেই খুব বিখ্যাত একটি উপজেলা হিসেবে পরিচিত। এখানে যুগে যুগে বহু জমিদারের বসবাস ছিল। বাংলাদেশের দ্বিতীয় বৃহত্তর উপজেলা এটি। এখানকার পনিরের সুনাম সমগ্র দেশে বিরাজমান। অষ্টগ্রামে অনেক সুফি সাধকরা ইসলাম প্রচার করতে এসে এখানেই থেকে গিয়েছিলেন। মাজারের গ্রাম হিসাবেও এই উপজেলার সুনাম সর্বত্র বিরাজমান।  যোগাযোগ  থাম্ব|ইটনা, মিঠামইন ও অষ্টগ্রাম উপজেলাকে সংযোগকারী আবুরা সড়ক বা অল ওয়েদার সড়ক অষ্টগ্রাম উপজেলাটি চতুর্দিক থেকে পানি দ্বারা বেষ্টিত। তাই এর যাতায়াতের একমাত্র মাধ্যমই ছিলো জলপথ। তবে সম্প্রতি অষ্টগ্রাম টু বাজিতপুর মৌসুমি রাস্তা হওয়ায় এলাকার মানুষেরা প্রায় আট মাসই স্থলপথ ব্যবহার করতে পারে। তবে বর্ষাকালে জনপদটির একমাত্র বাহন হলো নৌকা এবং স্পিডবোট।  কিন্তু এখন অষ্টগ্রাম-মিঠামইন-ইটনা তিন উপজেলাকে সাবমারসিবল সড়কের মাধ্যমে যুক্ত করে দেওয়ায়, ১২ মাসই যাতায়াত করা যায়, এক উপজেলা হতে অন্য উপজেলার সাথে। তাছাড়াও কিশোরগঞ্জ সদর, ঢাকা কিংবা অন্যান্য অঞ্চলের সাথেও চলাচলের ব্যাপক সুবিধা হয়েছে অষ্টগ্রামের মানুষদের। ২০২০ সালের আগস্ট মাসে উদ্বোধন করা হয়েছে আবুরা সড়ক বা অল ওয়েদার সড়ক। এতে ইটনা, মিঠামইন ও অষ্টগ্রাম উপজেলা যুক্ত হয়েছে পরস্পরের সঙ্গে।হাওরবাসীর স্বপ্নের 'আবুরা সড়ক' উদ্বোধন করলেন প্রধানমন্ত্রী ইতোমধ্যে সড়কটি পরিনত হয়েছে পর্যটন কেন্দ্রে। ‘স্বপ্নের সড়কে’ ছুটে আসছেন হাজারো মানুষ, জাগো নিউজ টুয়েন্টি ফোর ডটকম, ৩ জুন ২০২১    জনসংখ্যার উপাত্ত   পুরুষ ৫১.৪১%, মহিলা ৪৮.৫৯%; মুসলিম ৮২.৮৪%, হিন্দু১৫.৬৪%; পৌত্তলিক ও অন্যান্য ১.৫২%।   শিক্ষা  কলেজ ২টি, উচ্চ বিদ্যালয় ৮ টি, মাদ্রাসা ১২টি, সরকারি প্রাথমিক বিদ্যালয় ৪৫টি, বেসরকারি প্রাথমিক বিদ্যালয় ৫টি।   অর্থনীতি   অষ্টগ্রামের অর্থনীতি সাধারণত কৃষির উপর নির্ভরশীল। এছাড়া প্রবাসী রেমিট্যান্স এর উপরও অনেকটা নির্ভরশীল।   দর্শনীয় স্থান    হযরত মাওলানা সৈয়দ রিয়াজত উল্লাহ সাহেব (রহঃ) এঁর মাজার শরীফ। পূর্বঅষ্টগ্রাম, মোতায়েদ বাড়ি।  রাষ্ট্রপতি আবদুল হামিদ পার্ক।  থাম্ব|300px|রাষ্ট্রপতি আব্দুল হামিদ সেতু  রাষ্ট্রপতি আব্দুল হামিদ সেতু।  হযরত শাহ কুতুবউদ্দিন আউলিয়ার মাজার শরীফ।  পূর্ব অষ্টগ্রাম মেঘলা দীঘি নামক একটি বিশাল পুকুর যার বিস্তৃতি প্রায় ১০০০ শতাংশ জমি নিয়ে।  জব্বার মঞ্জিল, মধ্য অষ্টগ্রাম  উত্তর হাওড়, অষ্টগ্রাম।   তথ্যসূত্র     বিষয়শ্রেণী:কিশোরগঞ্জ জেলার উপজেলা
তিস্তা সৌর বিদ্যুৎকেন্দ্র বা তিস্তা সোলার পাওয়ার প্ল্যান্ট বাংলাদেশের উত্তরাঞ্চলের সবচেয়ে বড় সৌর বিদ্যুৎকেন্দ্র। যা ২০০ মেগাওয়াট বিদ্যুৎ উৎপাদন ক্ষমতা সম্পন্ন। এটি দেশীয় প্রথম দেশীয় কোম্পানি হিসেবে প্রথম ২০০ মেগাওয়াট সোলার বিদ্যুৎ উৎপাদন কেন্দ্র।   ইতিহাস  ২০১৭ সালে তিস্তা নদীর চরে পরিত্যক্ত প্রায় ৬০০ একর জায়গায় ‘তিস্তা পাওয়ার প্ল্যান্ট’ নামে দেশের বৃহত্তম সৌরবিদ্যুৎ প্রকল্পটি বাস্তবায়নের কাজ শুরু হয়। বেক্সিমকো পাওয়ার কোম্পানি লিমিটেড ১,৭০০ কোটি টাকার কাজটি পায়। ৮৫টি মাউন্টিং পাইলস এবং ৫ লাখ ৬০ হাজার সোলার প্যানেল বসানো হয়। সুন্দরগঞ্জের তিস্তা পাড় থেকে রংপুর পর্যন্ত ১২২টি টাওয়ারের ১৩২ কিলো ভোল্টের ৩৫ কিলোমিটার বিদ্যুৎ সঞ্চালন লাইন এবং সাবস্টেশন নির্মাণ করা হয়। ২০২৩ সালের ২ আগস্ট তৎকালীন প্রধানমন্ত্রী শেখ হাসিনা রংপুর জিলা স্কুল মাঠের সমাবেশ থেকে বিদ্যুৎকেন্দ্রটি উদ্বোধন করেন।    অবস্থান  গাইবান্ধা জেলার, সুন্দরগঞ্জ উপজেলার তারাপুর ইউনিয়নের খোদ্দা ও লাঠশালার চরে ৬৫০ একর জমির ওপর তিস্তা সোলারে নির্মাণ করা হয়। সৌরবিদ্যুত পকল্পটি নির্মাণ করেন। বাংলাদেশের বেক্সিমকো কোম্পানির সহযোগী প্রতিষ্ঠান বেক্সিমকো পাওয়ার কোম্পানি লিমিটেড।   নির্মাণ  ২০১৭ সালে ওই দুর্গম চরে পরিত্যক্ত প্রায় ৬৫০ একর জায়গায় ‘তিস্তা পাওয়ার প্ল্যান্ট’ নামে দেশের বৃহত্তম সৌরবিদ্যুৎ প্রকল্পটি বাস্তবায়নের কাজ শুরু হয়। কাজটি করছে বেক্সিমকো পাওয়ার কোম্পানি লিমিটেড। সৌরবিদ্যুৎ কেন্দ্রে স্থাপন করা হয়েছে ৮৫টি মাউন্টিং পাইলস। যার ওপরে বসানো হয়েছে প্রায় ৫ লাখ ৬০ হাজার সৌর প্যানেল। সারি সারি সাজানো সৌর প্যানেল।এসব সৌর প্যানেল থেকে ১২০টি ইনভার্টারের মাধ্যমে প্রতিদিন ২০০ মেগাওয়াট বিদ্যুৎ উৎপাদন  হবে। এজন্য ২৮টি বক্স ট্রান্সমিশনে সংযোগ স্থাপন, সাবস্টেশনসহ ১২০ কেভিএ ট্রান্সমিশন টাওয়ার নির্মাণ এবং জাতীয় গ্রিডে সংযুক্তির জন্য তিস্তা পাওয়ার প্ল্যান্ট থেকে রংপুর পর্যন্ত তৈরি হয়েছে ৩৫ দশমিক ৩৫ কিলোমিটার লম্বা সঞ্চালন লাইন। এ লাইনের মাধ্যমেই সুন্দরগঞ্জের কেন্দ্রটি থেকে রংপুর গ্রিড সাবস্টেশনে বিদ্যুৎ সরবরাহ হবে।  এটি দেশের মধ্যে বৃহত্তম সৌরবিদ্যুৎ প্রকল্প। এর মাধ্যমে উত্তরাঞ্চলের রংপুর, গাইবান্ধা, কুড়িগ্রাম, নীলফামারী, লালমনিরহাটসহ রংপুর বিভাগের বিদ্যুতের চাহিদা পূরণ হবে।    উদ্বোধন  ২০২৩ সালের ২ আগস্ট রংপুর জেলা স্কুল মাঠে আওয়ামী লীগের বিভাগীয় মহাসমাবেশে বাংলাদেশের প্রধানমন্ত্রী শেখ হাসিনা প্রকল্পটি উদ্বোধন করেন।   তথ্যসূত্র   বিষয়শ্রেণী:সুন্দরগঞ্জ উপজেলা বিষয়শ্রেণী:বাংলাদেশের সৌরবিদ্যুৎ কেন্দ্র
সায়মা নুর (জন্ম ৫ মে, ১৯৬৭) হলেন একজন পাকিস্তানি অভিনেত্রী যিনি পাকিস্তানি চলচ্চিত্র এবং টেলিভিশন নাটকে কাজ করেন। চুড়িয়াঁ (১৯৯৯) ছায়াছবিতে অভিনয় করার পরে তিনি খ্যাতি অর্জন করেছিলেন, যেটি সর্বকালের অন্যতম সর্বোচ্চ আয়কারী পাকিস্তান চলচ্চিত্র হিসাবে বিবেচিত হয়। তাঁর অন্যান্য উল্লেখযোগ্য চলচ্চিত্রের মধ্যে রয়েছে বুদ্ধ গুজ্জর (২০০২), মাজাজান (২০০৬) এবং ভাই লোগ (২০১১), এগুলি সবই বাণিজ্যিকভাবে সাফল্য ছিল। তিনি ১৯৯০ এবং ২০০০ এর দশকের গোড়ার দিকে দেশের শীর্ষস্থানীয় চলচ্চিত্র অভিনেত্রীদের একজন ছিলেন। অতিপ্রাকৃত বিষয়ক চলচ্চিত্র নাগ অর নাগিন (২০০৫)-তেও তিনি অভিনয় করেছিলেন। তিনি পাকিস্তানি টেলিভিশন শিল্পেও ক্যারিয়ার প্রতিষ্ঠা করেছেন।  ২০০৫ সালে তিনি পরিচালক সৈয়দ নূরকে বিয়ে করেছিলেন যার সাথে তিনি বেশ কয়েকটি ছবিতে কাজ করেছেন।   প্রারম্ভিক জীবন  সায়মা নুর ১৯৬৭ সালের ৫মে তারিখে পশ্চিম পাকিস্তানের মুলতানে জন্মগ্রহণ করেছিলেন। তিনি একটি পাঠান পরিবারে অন্তর্ভুক্ত।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:নিগার পুরস্কার বিজয়ী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:মুলতানের ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী
শালবাহান ইউনিয়ন বাংলাদেশের পঞ্চগড় জেলার তেতুলিয়া উপজেলার একটি ইউনিয়ন। ইউপি কার্যালয়টি মহুরীহাট নামক স্থানে অবস্থিত।  প্রশাসনিক কাঠামো শালবাহান ইউনিয়ন তেতুলিয়া উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার আওতাধীন। এটি জাতীয় সংসদের ১ নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:   বালাবাড়ী  বালাবাড়ী আবাসন বসন্তজোত      হাগুড়াগছ  লোহাকাচী বারবিশুয়া  শালবাহান  শালবাহান আশ্রয়ন কেন্দ্র  শালবাহান নতুনবস্তি  দাড়িয়াগছ  গোবরাগছ ভেল্কুগছ  প্রামানিকপাড়া ছোপাগছ মহিগছ চৌধুরীগছ উত্তরবোয়ালমারী দক্ষিণ বোয়ালমারী  পূর্ব বোয়ালমারী পশ্চিম বোয়ালমারী মন্ডলপাড়া  বড় দলূয়াগছ নামাগছ   প্রামানিক পাড়া  পত্নীপাড়া প্রাণজোত কালান্দিগছ খেরকিডাঙ্গী টাইয়াগছ ফকিরপাড়া কুমারটোর ছোট দলুয়াগছ ময়নাগুড়ি জামরীগুড়ি  প্রামানিকপাড়া  লোহাকাচী  ধারাগছ গোয়াবাড়ী মাঝিপাড়া  দানাগছ কাজিগছ  ডাহুক গুচ্ছগ্রাম নারায়নগছ   পেদিয়াগছ  খুটাগছ   প্রাক্তন চেয়ারম্যানবৃন্দ   জনসংখ্যা জনসংখ্যা ২২,০০০ জন। নারী ১০,৩০০ জন, পুরুষ ১১,৭০০ জন।  শিক্ষা এই ইউনিয়নে শিক্ষার হার ৭০%। শিক্ষা প্রতিষ্ঠান শালবাহান ইউনিয়নের উল্লেখযোগ্য শিক্ষা প্রতিষ্ঠান গুলো হলো: মাঝিপাড়া মহিলা ডিগ্রী কলেজ আলহাজ্ব তমিজ উদ্দিন কলেজ কালান্দীগঞ্জ ফাজিল মাদ্রাসা শালবাহান উচ্চ বিদ্যালয় শালবাহান দাখিল মাদ্রাসা ভিপি উচ্চ বিদ্যালয় কালান্দীগঞ্জ উচ্চ বিদ্যালয় মাঝিপাড়া উচ্চ বিদ্যালয়  এছাড়াও এ ইউনিয়নে সরকারি প্রাথমিক বিদ্যালয়, কিন্ডারগার্টেন, হাফিজিয়া মাদ্রাসা আছে।  যোগাযোগ ব্যবস্থা শালবাহান ইউনিয়নের যোগাযোগের প্রধান সড়ক ঢাকা-বাংলাবান্ধা এন৫ (বাংলাদেশ)  জাতীয় মহাসড়ক। ইউনিয়নের প্রায় প্রতিটি রাস্তা পাকা। ইজিবাইক ও ভ্যান প্রধান বাহন।  আরো দেখুন  বেরং নদী  তথ্যসূত্র  বিষয়শ্রেণী:তেঁতুলিয়া উপজেলার ইউনিয়ন